_:n44fcd90e4fdf4086a2c9c4feca527651xb0
<http://schema.org/articleBody>
"&ldquo;สิงโตน้ำเงินคราม&rdquo; เชลซี ตกเป็นข่าว ตั้งเป้าคว้าสตาร์ดังทั้ง 3 ราย มาเสริมทัพเพิ่ม ซึ่งอาจทำให้พวกเขาใช้งเงินมากกว่า 200 ล้านปอนด์ในการเสริมทัพช่วงซัมเมอร์นี้&nbsp;\r\nวันที่ 10 ส.ค. 63 เดอะ มิร์เรอร์ สื่อดังของอังกฤษ ตีข่าว &ldquo;สิงโตน้ำเงินคราม&rdquo; เชลซี สโมสรแกร่งแห้งศึกพรีเมียร์ลีก อังกฤษ อาจใช้งบประมาณทะลุ 200 ล้านปอนด์ (ประมาณ 8,119 ล้านบาท) สำหรับการเสริมทัพนักเตะใหม่มาสู่ถิ่นสแตมฟอร์ด บริดจ์ ในช่วงซัมเมอร์นี้\r\nสำหรับ แฟรงค์ แลมพาร์ด ผู้จัดการทีมเชลซี เพิ่มตัวเลือกในตำแหน่งแนวรุกมาแล้ว 2 รายในช่วงซัมเมอร์นี้ ประกอบด้วย ติโม แวร์เนอร์ กองหน้าทีมชาติเยอรมนีจากแอร์เบ ไลป์ซิก ด้วยค่าตัว&nbsp;54 ล้านปอนด์ (ประมาณ 2,92 ล้านบาท) และ ฮาคิม ซิเยค ตัวรุกทีมชาติโมร็อคโกจากอาแจ็กซ์ อัมส์เตอร์ดัม ด้วยค่าตัว&nbsp;33.3 ล้านปอนด์ (ประมาณ 1,351 ล้านบาท) อย่างไรก็ตาม รายงานล่าสุดจากสื่อดังแดนผู้ดีระบุว่า แลมพาร์ด ยังต้องการนักเตะใหม่อีก 3 คนก่อนเริ่มฤดูกาลหน้า โดยมีเป้าหมายหลัก 3 ราย ได้แก่ ไค ฮาเวิร์ตซ์ กองกลางของไบเออร์ เลเวอร์คูเซน, เบน ชิลเวลล์ แบ็กซ้ายของเลสเตอร์ ซิตี้ และ ดีแคลน ไรซ์ ตัวรับของเวสต์แฮม ยูไนเต็ด\r\nทั้งนี้ ในรายของ ฮาเวิร์ตซ์ เชลซีพร้อมยื่นข้อเสนอ 60 ล้านปอนด์ (ประมาณ 2,453 ล้านบาท) แต่ เลเวอร์คูเซน ต้องการสูงถึง 90 ล้านปอนด์ (ประมาณ 3,653 ล้านบาท) ส่วนในรายของ ชิลเวลล์ และ ไรซ์ ก็มีค่าตัวไม่ค่ำกว่าคนละ 80 ล้านปอนด์ (ประมาณ 3,247 ล้านบาท) อย่างแน่นอน นอกจากนี้รายงานยังระบุเพิ่มเติมด้วยว่า เชลซี อาจจำเป็นต้องซื้อผู้รักษาประตูคนใหม่ จากฟอร์มสุดบู่ของ เกปา อาร์ริซาบาลากา ซึ่งนั่นหมายความว่าพวกเขาอาจต้องใช้งบประมาณเสริมทัพในช่วงซัมเมอร์นี้รวมทั้งหมดมากกว่า 200 ล้านปอนด์ เลยทีเดียว"
<https://www.thairath.co.th/sport/eurofootball/premiereleague/1907821>